
Anglia a XIX. század végéig és  a XX. század elejéig a világ gazdasági és technológiai nagyhatalma volt. Ebben az időben vezető pozícióját elvesztette, a II. világháború után az Amerikai Egyesült Államok vette át a technológiai világhatalom  vezető szerepét. Az USA előretörése az emberi erőforrás felhalmozásának köszönhető. (sok tudós kivándorolt, őket Amerika támogatta)

Az 1950-es évek végére és 1960-as évekre a tudomány egyre gyorsabban fejlődött,   csúcstechnológiák jelentek meg, ennek következtében a kutatások ráfordítás igénye nőtt, a sikeresnek ígérkező területek száma is megnövekedett. Ez még az Egyesült Államok kormányzatát is nehéz helyzetbe hozta; nyilvánvalóvá vált, hogy nem lehet valamennyi területet egyformán fejleszteni még a világ leggazdagabb országában sem. A Védelmi Minisztérium kezdeményezte az első kutatási előretekintési programot, amelynek keretében felkérte egy-egy nagy tudományterület vezető szakértőit, hogy szakmai viták alapján jelöljék meg diszciplínájuk fejlődésének legígéretesebb területeit.

Az 1980-as évek vége felé Japán egyre erőteljesebb előretörése előtérbe helyezte az amerikai ipar versenyképességének problémáját. A kormányzat nem volt képes valamennyi tudományterületet finanszírozni. Nyilvánvalóvá vált, hogy szükség lenne egy koherens nemzeti technológiapolitikára, amelyben egyre nagyobb szerep jut a technológiai előretekintésnek. Az amerikai előretekintés középpontjában az úgynevezett kritikus technológiák kiválasztása áll. 

· Kritikus technológiának tekinthető mindaz, amely: 
· új termékeket és új gazdasági ágakat hoz létre,
· jelentős termelékenység növekedést indukál,

· kettős (katonai és polgári) felhasználása lehetséges,

· a K+F következő generációjára is húzó erőt fejthet ki,

·  kis, innovatív vállalkozások alapítását indukálja.
· Technológiai előretekintési programokat létrehozó intézmények és szervezetek:
· magángazdaság szakmai szervezetei

· Kereskedelmi Minisztérium – 1990

· Aerospace Industries Association – 1987

· Computer Systems Policy Group – 1990

· Council on Competitiveness - 1990

Számos olyan területet határoztak meg, melyek jelentős gazdasági hasznot hozhatnak már 2000-re.

A Kereskedelmi Minisztérium vizsgálata 13 technológiai területet sorol fel, értékeli ezek helyzetét a belföldi, a japán és az európai piacok vonatkozásában, valamint az amerikai gazdaság képességét e technológiák üzleti hasznosításra. A jelentés megjelölt 13 további olyan technológiapolitikai területet is, amelyeknek művelése segítheti az innovációs környezet javítását és a gazdasági szereplők innovációs képességének erősítését. 


Az Amerikai Egyesült Államok 1990-es honvédelmi költségvetéséről szóló törvényében határozat született a   Kritikus Technológiák Nemzeti Munkacsoportjának létrehozásáról, valamint arról, hogy kétévente készüljön átfogó jelentés a stratégiailag fontos technológiákról.

 A Kritikus Technológiák Nemzeti Munkacsoportjának 9 tagját a Fehér Ház OSTP (Office of Science and Technolgy Policy) igazgatója jelöli ki (3 fő a kormányzatot, 6 fő a magángazdaságot képviseli), a további négy tag jelölésére a Védelmi, az Energiaügyi és a Kereskedelmi Minisztérium valamint a NASA vezetője jogosult. A tagok megbízatása a jelentés elkészítésvel lejárt.


 A törvény alapján 3 jelentés készült:

· 1. Jelentés 
A feladat elvégzéséért felelős az Elnöki Tudományos és Technológiai Tanácsadók Bizottsága. A megbízott munkacsoport először egy viszonylag terjedelmes technológia listát állított össze, majd kidolgozott egy kiválasztási kritériumrendszert.


A kiválasztás három, azonos súlyú szempontja:
·  nemzeti szükségletek: gazdasági versenyképesség, honvédelem, energiabiztonság, életminőség,

·  fontosság: a piaci vezető szerep, a gazdasági teljesítmény, a minőség és a termelékenység, valamint az ösztönző, és a pozitív hatásokat felerősítő képesség,

·  piaci méret és diverzitás: sebezhetőség, képességnövelő kölcsönhatások, piaci potenciál.

 Az első jelentés eredményeként 1994-ben a versenyképességi hivatal 22 technológiai területet állapított meg, ahol az ország pozíciói javulnak.

· Az innovációs folyamat főbb részei:

· alapkutatás (hosszú időtartam, magas kockázat)

· alkalmazott kutatás (koncentráltabb)

· state-of-the-art manufacturing

· szakképzett munkaerő

· pénzügyi infrastruktúra

· kereskedelmi infrastruktúra, amely lehetővé teszi, hogy megjelenjen a kereskedelem

Erősödnek ezen alkotóelemek között a kapcsolatok. Egyre kevésbé különül el az alap- és az alkalmazott kutatás.

2. jelentés

A feladat elvégzéséért a Kritikus Technológiák Intézete (1992) felelős.
A munkacsoport végül is csak kilenc olyan területet választott ki, amelyek technológia- intenzívek. 

· Ennek megfelelően változtak a kiválasztási szempontok is:

· a gazdasági teljesítőképesség növelése: termelékenységnövelés, GDP növekedés, általános piacteremtés vagy bővítés, a kulcsiparágak piacának bővítése,

· a munkahelyteremtés, a humán erőforrások fejlesztése: hozzájárulás a foglalkoztatottsághoz, magas képzettséget igénylő munkahelyek-teremtése a kulcsiparágakban,

a külkereskedelmi pozíció javítása: exportnövelés, importcsökkentés, a kulcs-iparágak külkereskedelmi mérlegének javítása.


· 
A jelentés a K+F eredmények és technológiák piaci sikerességének vagy kudarcának fontosabb tényezőit három  kategóriába csoportosítja: 

· a K+F színvonala, sikeressége,

· jogi, szabályozási környezet (pl.: a szellemi tulajdon védelme, fogyasztóvédelmi, környezetvédelmi stb. előírások),

· gazdaság- és pénzügy-politikai környezet (adók, hitelek, gazdasági ösztönzők).


3. jelentés

A harmadik jelentést az Elnöki Tanácsadó Testület készíti. A jelentés készítőinek figyelme a K+F tevékenységre és az új tudást generáló technológiákra összpontosult. A megbízott munkacsoport által alkalmazott kiválasztási kritériumok újra módosultak. A fő csomópontok: a gazdasági jólét emelése és a nemzetbiztonság erősítése.

Az amerikai innovációs folyamat egyedülálló az egyetemek alapkutatásban és szakképzett mérnökök képzésében, a kisvállalkozások új technológiák kifejlesztésében betöltött szerepe miatt, valamint a munkaerő mobilitásában.

Kormányzat szerepe: Innovációösztönző környezet kialakítása és fenntartása.

· A következő programjaik vannak:

· NSF (National Science Foundation) alap: alapkutatás

· SBA (Small Business Administration) alap: kisvállalkozáselindítás, finanszírozás kormányzati segélyeken keresztül

· A Baldridge Díj: minőségi termelés támogatására

· Haladó Technológiai Program alap: technológiai fejlesztésre

· NIST (National Institute of Standards and Technology) méréseket készít és szabványokat, adatbázisokat állít elő az amerikai ipar számára

Ezeket a programokat az innovációs folyamatra való hatásuk tekintetében kell vizsgálni. Az ATP-re (Advanced Technology Program) szánt pénzösszeg például az ipari kiadásoknak mindössze 1%-át teszi ki, de ösztönözte a kutatási konzorcium kialakulását, valamint az ipar és az egyetemek közötti kapcsolatok megerősödését.

· Az IEEE (Institute of Electrical and Economics Engineers) program két területen játszik meghatározó szerepet:

· Személyes lobbizás- van egy határ, hogy meddig lehet ez eredményes. Szükség lenne egy fórumra, ahol a kongresszusi tagok összegyűlnek és a tudósokkal és mérnökökkel megvitatják a K+F kérdéséket. A konresszusi tagok gyakran tartoznak olyan csoportokhoz, amelyek fogékonyak lehetnek az ilyen programokra.

· Az alacsonyan képzett fiatalok mérnöki pályára lépésének segítése
Az IEEE a két területen kívül szakmai kiadványokat publikál (a világ villamosmérnöki publikációinak 30%-a), konferenciákat tart (évente több, mint 300 konferencia), szabványokat készít.

Az Egyesült Államok technológiai előretekintési programja egyértelműen a csúcstechnológiákra koncentrál. Az USA GDP-jének 2,8 %-át fordítja K+F tevékenységre. Amerika, mint a világ tudástermelő, tudományos nagyhatalma gazdasági versenyképességét saját tudományos eredményeitől és azok üzleti alkalmazásától várja. Egyre jobban odafigyel a felzárkózó versenytársakra és saját versenyképességére. A versenyképesség alapja a tudástermelés, amely mint új fogalom jelenik meg a tudomány és technológia mellett. Míg az előretekintés a hatvanas években még elsősorban a kormányzat (elsősorban a hadügy) és a kutatók szűkebb körének ügye volt, addig a kilencvenes évekre az üzletemberek és a államigazgatás, a politika képviselői is bekapcsolódtak.

